മലബാര് കലാപം വംശഹത്യയല്ല കാര്ഷിക കലാപം വൂള്ഗാനിസമായെന്ന് കെ.കെ.എന്.കുറുപ്പ് എം.മനോജ് കുമാര് മലബാര് കലാപം വംശഹത്യ ആണെങ്കില് എന്തുകൊണ്ട് അത് വടക്കേ മലബാറില് ഉണ്ടായില്ല. വംശഹത്യ നാനൂറു ഗ്രാമത്തില് മാത്രം നടക്കുമോ? മറ്റു ഗ്രാമങ്ങളിലേക്ക് എന്തുകൊണ്ട് കലാപം വ്യാപിച്ചില്ല. പാലക്കാടും വടക്കേ മലബാറിലുമൊന്നും കലാപം വന്നില്ല തെക്കേ മലബാറില് ഒരു ഏരിയയില് മാത്രം നടന്നതാണ് അത്. എന്റെ പഠനവും കണ്ടെത്തലും എല്ലാം ഇത് കാര്ഷിക കലാപം ആണെന്നാണ് ഈ കലാപം എങ്ങനെ വ്യാഖ്യാനിച്ചാലും എല്ലാം സ്വാതന്ത്ര്യ സമരത്തിന്റെ ഭാഗമാണ്. ഓരോ സര്ക്കാരും വരുമ്ബോഴും ചരിത്രം മാറ്റിയെഴുതിയാല് ചരിത്രം പഠിക്കുകയും പഠിപ്പിക്കുകയും ചെയ്യുന്നതിന് അര്ത്ഥമുണ്ടോ? കെ.കെ.എന്.കുറുപ്പ് ചോദിക്കുന്നു തിരുവനന്തപുരം: മലബാര് കലാപം കാര്ഷിക കലാപം ആയിരുന്നെന്ന തന്റെ വാദത്തില് ഉറച്ച് നില്ക്കുന്നതായി പ്രമുഖ ചരിത്രകാരന് കെ.കെ.എന്.കുറുപ്പ്. കാര്ഷിക കലാപമല്ല വംശഹത്യയാണ് എന്നത് ബിജെപിയുടെ വാദം മാത്രമാണെന്നും കുറുപ്പ് ലോഗിന് കേരളയോട് പറഞ്ഞു. കാര്ഷിക കലാപത്തില് അറസ്റ്റില് ആയാല് എന്ത് സംഭവിക്കും എന്ന് ആര്ക്കും പറയാന് കഴിയില്ല. കാര്ഷിക കലാപത്തിന്റെ സ്വഭാവമാണ് മലബാര് കലാപത്തിനു ഉള്ളത്. ദേശീയ സ്വാതന്ത്ര്യത്തില് കാര്ഷിക കലാപം ഉള്ക്കൊള്ളുന്നുണ്ട്. മലബാര് കലാപം കാര്ഷിക കലാപം തന്നെ മുസ്ലിം ലീഗ് ആണ് രാഷ്ട്രീയ സ്വാതന്ത്ര്യ സമരം എന്ന് പറയുന്നത്. അങ്ങിനെ കാര്ഷിക കലാപം ആണെങ്കില് ആ ഘട്ടത്തില് ആരംഭിച്ച് കാര്ഷിക കലാപം ഹൂള്ഗാനിസത്തിലേക്ക് മാറി. ഹിന്ദുക്കളെ കൊല്ലലും തെമ്മാടിത്തരവുമായി ആ കലാപത്തിനു പിന്നെ വകഭേദം വന്നു. പട്ടാളനിയമം അവിടെ വര്ക്ക് ചെയ്തു. അത് ആരും പറയുന്നില്ല. ബ്രിട്ടീഷുകാര് ഡിവൈഡഡ് റൂളിന്റെ ഭാഗമായി പട്ടാള നിയമം ഏര്പ്പെടുത്തി. നിയമം വ്യാപിപ്പിച്ചപ്പോള് സമരങ്ങളുണ്ടായി. എന്റെ നിഗമനം കാര്ഷിക കലാപം തന്നെയാണ് അവിടെ നടന്നത് എന്നാണ്. മലബാര് കലാപം ഒരു വിപ്ളവത്തിന്റെ ശ്രമമായിരുന്നു. പക്ഷെ അതിന്റെ ആഹ്വാനം ആളുകള് ചെവിക്കൊണ്ടില്ല. വംശഹത്യ ആണെങ്കില് അത് എന്തുകൊണ്ട് വ്യാപിച്ചില്ല? മലബാര് കലാപം വംശഹത്യ ആണെങ്കില് എന്തുകൊണ്ട് അത് വടക്കേ മലബാറില് ഉണ്ടായില്ല. വംശഹത്യ നാനൂറു ഗ്രാമത്തില് മാത്രം നടക്കുമോ? മറ്റു ഗ്രാമങ്ങളിലേക്ക് വ്യാപിച്ചില്ല. പാലക്കാടിലും വ്യാപിച്ചില്ല വടക്കേ മലബാറിലും വ്യാപിച്ചില്ല. തെക്കേ മലബാറില് ഒരു ഏരിയയില് മാത്രം നടന്നതാണ് അത്. എന്റെ പഠനവും കണ്ടെത്തലും എല്ലാം ഇതാണ്. എങ്ങനെ വ്യാഖ്യാനിച്ചാലും എല്ലാം സ്വാതന്ത്ര്യ സമരത്തിന്റെ ഭാഗമാണ്. ഓരോ സര്ക്കാരും വരുമ്ബോഴും ചരിത്രം മാറ്റിയെഴുതിയാല് ചരിത്രം പഠിക്കുകയും പഠിപ്പിക്കുകയും ചെയ്യുന്നതിന് അര്ത്ഥമുണ്ടോ? 1921 സിനിമ വന്നപ്പോഴാണ് എല്ലാ കുഴപ്പങ്ങളും ഉണ്ടായത്. കലാപങ്ങളെ ആര്ക്കും നിയന്ത്രിക്കാന് കഴിയില്ല സിനിമയില് പറയുന്നത് പോലെയല്ല വാരിയന് കുന്നത്തിന്റെ ജീവിതം. വാരിയന് കുന്നത്ത് അല്ലാതെ പ്രാദേശിക ലീഡര്മാര് ഒരുപടിയുണ്ടായിരുന്നു. കലാപം തുടങ്ങിയാല് അത് അതിന്റെ വഴിക്ക് പോകുംകെ.കെ.എന്.കുറുപ്പ് പറയുന്നു. വാരിയംകുന്നത്ത് കുഞ്ഞഹമ്മദ് ഹാജി, ആലി മുസല്യാര് എന്നിവരടക്കം മലബാര് കലാപത്തില് പങ്കെടുത്ത 387 ആള്ക്കാരുടെ പേരുകള് സ്വാതന്ത്ര്യസമര രക്തസാക്ഷിപ്പട്ടികയില്നിന്ന് കേന്ദ്ര സര്ക്കാര് ഒഴിവാക്കുമ്ബോഴാണ് കെ.കെ.എന്.കുറുപ്പിന്റെ പ്രതികരണം. മലബാര് കലാപം സ്വാതന്ത്ര്യസമരമല്ല കലാപത്തില് പങ്കെടുത്തവരെ സ്വാതന്ത്ര്യസമര സേനാനികളുടെ വിഭാഗത്തിലാണ് 1971 ല് സംസ്ഥാന സര്ക്കാര് ഉള്പ്പെടുത്തിയത്. എന്നാല് മലബാര് കലാപം സ്വാതന്ത്ര്യ സമരത്തിന്റെ ഭാഗമല്ലെന്നും വര്ഗീയ കലാപമാണെന്നുമുള്ള വിലയിരുത്തലിനെ തുടര്ന്നാണ് കേന്ദ്രം ഇത്തരമൊരു നീക്കം നടത്തിയത്. ഇന്ത്യന് കൗണ്സില് ഓഫ് ഹിസ്റ്റോറിക്കല് റിസര്ച് നിയോഗിച്ച മൂന്നംഗ സമിതിയാണ് പേരുകള് ഒഴിവാക്കാനുള്ള ശുപാര്ശ നല്കിയത്. ഇതോടെയാണ് തീരുമാനം കേരളത്തില് വിവാദത്തിനു തിരി കൊളുത്തിയത്. എതിര്പ്പുമായി എംജിഎസ് കേന്ദ്രത്തിന്റെ ഈ നടപടിയ്ക്ക് എതിരെ ചരിത്രകാരന് എം.ജി.എസ്. നാരായണന് രംഗത്ത് വന്നിരുന്നു. സ്വാതന്ത്ര്യസമരസേനാനി പട്ടിക പതുക്കിയ നടപടി ശരിയല്ലെന്നാണ് എംജിഎസ് പറഞ്ഞത്. ഇതിനു പിന്നില് മറ്റ് ഇടപെടലുകളുണ്ടെന്നും രാഷ്ട്രീയ പ്രേരിതമാകാമെന്നും അദ്ദേഹം ആരോപിച്ചിരുന്നു. മാപ്പിള ലഹള എന്നറിയപ്പെടുന്ന മലബാര് കലാപത്തിനു ഈ മാസം നൂറാം വര്ഷം തികയുമ്ബോഴാണ് വിവാദങ്ങള് മൂക്കുന്നത്. . ബ്രിട്ടീഷ് ഭരണാധികാരികള്ക്കും പ്രാദേശിക ഹിന്ദു ഭൂവുടമകള്ക്കുമെതിരായ മുസ്ലിം കുടിയാന്മാരുടെ പ്രക്ഷോഭമായിരുന്നു അത്. 1921 ഓഗസ്റ്റ് 20 ന് ആരംഭിച്ച കലാപം നിരവധി മാസങ്ങള് നീണ്ടു നിന്നു. ജീവന് നഷ്ടമായത് പതിനായിരങ്ങള്ക്ക് പതിനായിരത്തോളം പേര്ക്ക് ജീവന് നഷ്ടപ്പെടാന് കലാപം കാരണമായി. ദക്ഷിണേന്ത്യയിലെ ആദ്യത്തെ ദേശീയ പ്രക്ഷോഭങ്ങളിലൊന്നായി ഇത് കണക്കാക്കുന്നു. ഇതിനെ കര്ഷക കലാപമായാണ് കെ.കെ.എന്.കുറുപ്പ് പോലുള്ള ചരിത്രകാരന്മാര് വിശേഷിപ്പിക്കുന്നത്. . ഇന്നത്തെ മലപ്പുറം ജില്ലയുടെ കീഴിലുള്ള പ്രദേശങ്ങളിലാണ് കലാപം നടന്നത്. എതിര്പ്പുമായി ബിജെപി കേരളത്തിലെ ആദ്യ ജിഹാദി ഹിന്ദു കൂട്ടക്കൊല എന്നാണ് മലബാര് കലാപത്തെ കലാപത്തെ ബി.ജെ.പി വിശേഷിപ്പിക്കുന്നത്. ചരിത്രം വളച്ചൊടിച്ചതായും ഖിലാഫത്ത് പ്രസ്ഥാനത്തിന്റെ ഭാഗമായി ആരംഭിച്ച കലാപം അവസാനിച്ചത് വന്തോതിലുള്ള ഹിന്ദു കൂട്ടക്കൊലയിലാണെന്നുമാണ് ബിജെപി ആരോപണം. പ്രക്ഷോഭം ഹിന്ദുക്കളെ വലിയ തോതില് ഇസ്ലാമിലേക്ക് മതം മാറ്റുന്നതിലേക്കു നയിച്ചിട്ടുണ്ട്. ഇതാണ് ബിജെപി എടുത്ത് കാണിക്കുന്നത്. മലബാര് കലാപവുമായി ബന്ധപ്പെട്ട് ഐ.വി.ശശി ല് 1988 ല് എടുത്ത സിനിമയും ഇതോടെ വിവാദത്തിലായി. മമ്മൂട്ടിയായിരുന്നു സിനിമയിലെ നായകന്. കലാപത്തിലെ പ്രമുഖ മുസ്ലിം നേതാവായ വാരിയംകുന്നത്ത് കുഞ്ഞഹമ്മദ് ഹാജിയുടെ സേനയിലെ അംഗമായിട്ടായിരുന്നു മമ്മൂട്ടി വേഷമിട്ടത്. വിവാദ നിഴലില് സിനിമ പ്രോജക്ടുകള് പിന്വലിച്ച് അണിയറക്കാര് യുവ സംവിധായകന് ആഷിഖ് അബു കഴിഞ്ഞവര്ഷം വാരിയം കുന്നത്ത് കുഞ്ഞമ്മദ് ഹാജിയെ കേന്ദ്രീകരിച്ച് പുതിയ സിനിമ പ്രഖ്യാപിച്ചത് ഏറെ വിവാദം സൃഷ്ടിച്ചു. ഹിന്ദു കൂട്ടക്കൊലയ്ക്കു കാരണക്കാരനായ കുഞ്ഞമ്മദ് ഹാജിയെ മഹത്വവല്ക്കരിക്കാന് ഉദ്ദേശിച്ചുള്ള പ്രോജക്റ്റ് ആണെന്നാണ് സംഘപരിപരിവാറിന്റെ ആരോപണം വന്നത്. ചരിത്രത്തിന്റെ ജിഹാദി പതിപ്പ് ആയ ചിത്രം ഉപേക്ഷിക്കണമെന്ന് ബിജെപി നിലപാടെടുത്തു. ഇതേ വിഷയത്തില്, നാടകകൃത്തും സംവിധായകനുമായ ഇബ്രാഹിം വെങ്ങര മറ്റൊരു ചിത്രവും പ്രഖ്യാപിച്ചിരുന്നു. ചലച്ചിത്ര സംവിധായകനുമായ അലി അക്ബറും മറ്റൊരു ചിത്രം പ്രഖ്യാപിച്ചിരുന്നു. പക്ഷെ സിനിമകള് നിലവിലെ വിവാദത്തിന്റെ വെളിച്ചത്തില് ഉപേക്ഷിക്കപ്പെട്ട അവസ്ഥയിലാണ്.